CELEX: 32021D1745
Language: sk
Date: 2021-09-23 00:00:00
Title: Rozhodnutie Politického a bezpečnostného výboru (SZBP) 2021/1745 z 23. septembra 2021 o vymenovaní veliteľa operácie EÚ pre vojenskú operáciu Európskej únie v Stredozemí (EUNAVFOR MED IRINI) (EUNAVFOR MED IRINI/3/2021)

4.10.2021   
               
               
                  SK
               
               
                  Úradný vestník Európskej únie
               
               
                  L 350/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/1745
         z 23. septembra 2021
         o vymenovaní veliteľa operácie EÚ pre vojenskú operáciu Európskej únie v Stredozemí (EUNAVFOR MED IRINI) (EUNAVFOR MED IRINI/3/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2020/472 z 31. marca 2020 o vojenskej operácii Európskej únie v Stredozemí (EUNAVFOR MED IRINI) (1), a najmä na jeho článok 8 ods. 2,
         keďže:
         
                     (1)
                  
                  
                     Rada 31. marca 2020 prijala rozhodnutie (SZBP) 2020/472, ktorým zriadila a začala vojenskú operáciu Európskej únie v Stredozemí (EUNAVFOR MED IRINI) pod velením kontraadmirála Fabia AGOSTINIHO ako veliteľa operácie EÚ pre vojenskú operáciu EUNAVFOR MED IRINI (ďalej len „veliteľ operácie EÚ“).
                  
               
                     (2)
                  
                  
                     Talianske vojenské orgány 26. augusta 2021 navrhli, aby kontradmirála Fabia AGOSTINIHO nahradil vo funkcii veliteľa operácie EÚ od 1. októbra 2021 kontradmirál Stefano TURCHETTO.
                  
               
                     (3)
                  
                  
                     Vojenský výbor EÚ 31. augusta 2021 podporil odporúčanie talianskych vojenských orgánov.
                  
               
                     (4)
                  
                  
                     Podľa rozhodnutia (SZBP) 2020/472 Rada poverila Politický a bezpečnostný výbor prijímaním rozhodnutí o vymenovaní veliteľa operácie EÚ.
                  
               
                     (5)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Kontraadmirál Stefano TURCHETTO sa týmto vymenúva za veliteľa operácie EÚ pre vojenskú operáciu Európskej únie v Stredozemí (EUNAVFOR MED IRINI) na obdobie od 1. októbra 2021.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. októbra 2021.
         
         
            V Bruseli 23. septembra 2021
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 101, 1.4.2020, s. 4.